Den 30. mai 2015 ble han den første asiatiskfødte utøveren som løp 100 meter på under 10 sekunder, da han løp på 9,99 ved Prefontaine Classic i Eugene i Oregon. Ved Asiamesterskapet i friidrett 2015 deltok han på det kinesiske laget som vant 4 x 100 meter stafett. Han deltok ved VM i friidrett 2015, der han kvalifiserte seg til finalen etter å ha tangert sin egen nasjonale rekord i semifinalen med 9,99 sekunder. I finalen løp han på 10,06 og endte på 9.-plass.